बलि प्रथा पर रोक लगाना कलयुग के प्रभाव को नियंत्रित करना
कांकेर | भारतीय संविधान में बलि प्रथा पर रोक लगाना आज के कलयुग के बढ़ते प्रभाव का नियंत्रण का संकेत है। आदिवासी गोंड समाज के संस्कृति में अपने ईष्ट देव देवी में बलि चढ़ाना व मदिरापान करना को संस्कृति बता कर प्रचार-प्रसार करना व भ्रमित करना उचित नहीं है। उक्त बातें आदिवासी समाज के बीसों कोश बस्तर रियासत के राज गायता व समाज के अन्य लोगों के कही।
उन्होंने कहा आदिवासी गोंड समाज आदिकाल से प्रकृति का पुजारी व सेवक है। इसमें सभी जीव-जन्तु, पेड़-पौधे, पहाड़-पर्वत आदि को मान सम्मान दिया जाता है। जब सम्मानित जीव-जन्तुओं का प्रकृति पिता-माता से उत्पन्न इन जीवों पर अपने ईष्ट देव -देवी के नाम से क्रुरता व वध कर बलि चढ़ाना उचित नहीं है। गोंड समाज के ऐसे विद्वानों जो समाज प्रमुख बने हैं उन्हें इस बात को समझना होगा कि बलि किसको दिया जाता है। बलि देने से हमारे समाज में कितना विकास या संपन्नता आई है। समाज प्रमुखों को यह भी ज्ञात होना चाहिए कि समाज के लोग बलि देकर शारीरिक मानसिक, आर्थिक रूप से प्रताड़ित हो रहे हैं।
hin_Deva hin_Deva hin_Deva